Kažimír, Peter, podpredseda vlády a minister financií SR (2015-09-18):
Ďakujem pekne. Pár slov. Neduhy, v zásade popísané, samozrejme, trošku politicky hyperbolizované, ale... A to patrí k legitímnym nástrojom politického súboja. Koniec koncov európskymi fondmi prešlo niekoľko vlád a s tým, že za ušami zostalo veľa, veľa špiny. Chcem len povedať, že ja osobne, teraz odpovedám pánovi poslancovi Beblavému, sa prihováram za veľkú mieru revolvingových, revolvingu v používaní európskych fondov, ale s poznámkou tou, že ani to nie je proste spásou. Pretože máme na Slovensku tiež vlastné skúsenosti, ja by som si len dovolil ísť do histórie, škandál, ktorý sa týkal pána ministra Ruska, prevod miliardy korún NADSME vtedy tuším, ktoré zničilo ináč dobré meno NADSME na mnohé roky až dodnes v podstate, až sme ju museli premenovať. (Povedané so smiechom.) Tak to, to bol, to bol slovenský spôsob revolvingu. Hej, čiže možno si pamätáte aj z čias vlády Ivety Radičovej snahu o zničenie NADSME a schopnosť rezortu hospodárstva s takýmto príkazom nejak žiť (povedané so smiechom), tuším na to aj niekto doplatil, nechcem o tom tu teraz to rekriminovať, ale, ale dá sa to urobiť aj veľmi živočíšnym a veľmi nepekným spôsobom. Čiže každá, každý spôsob, teraz nehovorím, že toto je nástroj, ktorý nás môže zachrániť, a je jediný, ktorý nás uchráni od nekalých spôsobov použitia európskych peňazí. Čiže mali sme taký ten a la Slovakia spôsob spojený s nejakými ľuďmi a s nejakými, s nejakými kruhmi aj s konkrétnymi výsledkami. Tie peniaze sú definitívne pre vznik niektorých fondov v miliónoch eurách. Potom sme, myslím, že spolu, cez nejakú, cez nejakú kontinuitu jednej alebo dvoch vlád sa opäť to kyvadlo dostalo na druhú stranu, kde sme povedali v prípade JEREMIE, že to celé dáme riadiť zahraničným mágom. Tiež sme nedopadli dobre, hovoríte, že čerpanie, možno tam nie je ani toľko podozrení z korupcie alebo z neefektívneho používania týchto zdrojov, ale tie prostriedky sa nečerpajú. Ja sám som mal niekoľko konfliktných rozhovorov s predstaviteľmi EIF, Európskeho investičného fondu, ktorému sme odovzdali za nie malé peniaze, za poplatky vo výške miliónov eur správu týchto, týchto fondov, ale čerpanie je veľmi veľmi mizerné. Poznáte tie čísla, takže tiež to nie je záchrana a tiež sa to ukázalo, že odovzdanie celej agendy proste zasväteným, posväteným niekde z Luxemburgu alebo z Bruselu tiež nie je, nás nespasí. Takže prichádzame k takému teraz nejakej tretej vyváženej nejakej snáď úrovni, ktorým je Slovenský investičný holding, na ktorom sme začali pracovať, a dúfam, že či už voľby dopadnú tak alebo onak, tak tie ďalšie generácie politikov, ale kľúčovo odborníkov, ktorí sa tomu budú musieť venovať, že sa tam nedopustíme proste tých, tých detských chorôb. A verte, že je to veľmi zložité, lebo je to oblasť, ktorej nerozumie veľa ľudí, je to proste, je to, je to crime of the crime z hľadiska investičného bankovníctva, z hľadiska používania finančných nástrojov, ktoré nám tu vôbec nie sú proste ako blízke, ale, ale tie možnosti sú naozaj, naozaj obrovské a máme povinnosť ich v spolupráci s Európskou investičnou bankou a s EIF, s Európskym investičným fondom využiť. Ak hovoríte o tom z budúceho preklenovacieho obdobia, aký objem, ale po ťažkých rozhovoroch sa nám podarilo vlastne nasmerovať, targetovať, nasmerovať 3 % celkového objemu do holdingu, čo je objem vyše 400 mil. eur, ktorý sa má následne šancu pákovať, samozrejme, cez interakciu jednak s nadnárodnými medzinárodnými finančnými inštitúciami, ako je EIF, BRRD, Rozvojová banka Európy a podobne, Rady Európy a podobne, ale, samozrejme, aj so súkromným sektorom. My sme stále v procese vlastne prípravy tohto nástroja, to znamená, nič reálne sa tam, žiadny obchod reálny sa neudial. Jedna z možností, z prvých, ktorú by som bol rád, ak sa, ak sa podarí, ak pôjde, teda to je obľúbený projekt pána Zajaca, obchvat do Bratislavy, tak tam by účasť Slovenského investičného holdingu mala presne byť, byť rukolapná, mala byť viditeľná, materializovaný by tam mal byť v podstate, v prospech fungovania takýchto nástrojov by malo byť, vlastne znížiť náklady tej, tej ekvity, ktorý sa do toho vkladá. Ale to je ešte pred nami, to sú veci, cez ktoré, ktoré, tiež si myslím, že môžu prejsť horizont volieb. Či je 3 %, je veľa alebo málo, ja si myslím, že je to málo, ale väčšina z vás má skúsenosti z koaličného vládnutia, z toho, aké sú ostré lakte pri delení peňazí, to vám nemusím ako minister financií hovoriť a nie je jednoduché sa proste preorientovať z grantového princípu na revolvingový. Osobne si myslím, že ak, ak tá krivka čerpania ďalšieho programovacieho obdobia bude mať podobnú dynamiku ako v tých predchádzajúcich dvoch de facto, tak, tak v istom momente realokácie, ktorá má následne krivku 18 alebo 19, si myslím, že, že ak bude z nich Slovenský investičný holding naozaj dobre pripravený a bude si vedieť obhájiť väčšiu kapacitu, tak bude do nej nasmerované oveľa viac peňazí. Ďakujem pekne.